என்னதான் படுபாதகச் செயல்களைச் செய்தாலும் தம்மிடமுள்ள பணபலத்தால் அல்லது அரசியல் செல்வாக்கு அதிகாரத்தால் பொலீஸாரை மடக்கி விடலாம், சட்டத்தின் பிடியிலிருந்து தப்பித்துக் கொள்ளலாம் என்கிற அசட்டுத் தைரியம் அரசியல் அதிகாரம் பெற்றவர்களுக்கும், கடத்தல் மன்னர்களுக்கும், போதைப் பொருட்களைச் சந்தைப்படுத்தும் சுல்தான்களுக்கும், பாதாள உலகக் குண்டர்களுக்கும் ஏற்பட்டிருப்பதானது, பொலிஸ் திணைக்களக் கட்டமைப்பிலுள்ள ஒருசில உயரதிகாரிகள் மற்றும் உத்தியோகத்தர்களின் உழைக்கும் நோக்குடனான செயற்பாடுகளினால்தான் என்பது நாடறிந்த கசப்பான உண்மையேயாகும்.